AVR, ek is so bietjie stout wanneer ek dit sê, want ek verwys na wat Siener se voorspellings vir ons aandui. Meer spesifiek verwys ek na die twee houte wat sal saamgevoeg word sodat jy nie eers die naat sal kan sien waar die saamgevoeg is nie en ook die walle wat toeval. Met ander woorde, ons sal weer een word, maar eers word die nie suiwerhede verwyder deur die moeike tye, soos goud gesuiwer word in n smelt kroes.
Nee, ek sê nie dat ons die term 'Afrikaner' sal aanneem nie. Ek glo dit sal die term 'Boer' sal wees, onder andere omdat ons internasionaal as die Boer bekend staan en dit is die enigste ding in hierdie hele wêreld, wat aan ons in Afrika ’n bestaansreg gee.
Verwoerd het ook gepraat van die Afrikaner, en ek beskou hom in die lig as een wat alles vir sy sy volk gegee het en die hoogste prys betaal het, met sy lewe. Die Mandela aanhangers kan maar kennis dra hier van watter prys die Afrikaner leier betaal het vir vryheid van sy mense. Staan vas
Ek is nie seker of ek in die gesprek eintlik wil deelneem nie. En my rede is juis dit, ons kerm oor swaarkry en die Boere sal blykbaar eers saam trek as hulle swaar "gesuiwer" is. Lyk nie vir my of die huidige SA ons verskriklik goed gesond is as n groep/kleur/geslag nie, en dit gaan slegter met die mense nie beter nie...
Ek verwonder my soms oor die selfde ding. Ek lees op van die sogenaamde "Boere" webwerwe en dan wonder ek maar net. Party skel en vloek die Afrikaner, want hulle is dan die soos FW ens. Baie van die werwe beywer hulle daartoe om 'n onafhanklike "staat" te kry vir net so genaamde Boere. Maar, as ek sien hoe die manne onder mekaar baklei en mekaar skel en dan nog meer, mekaar vir spioene uitskel, dan wonder ek of ek graag in so 'n gemeenskap sal wou bly.
Is so 'n staat of republiek regtig 'n werklikheid? Kyk net hoe gaan die ANC aan oor kleinfontein, en dit is maar 'n paar siele in 'n gemeenskap.
Ek stel voor, moet nie inteken nie, soos Staanvas en BW, maar sê maar onder aan die pos jou naam, dan weet ons darem wie praat. Ek weet mens vergeet soms, maar jy kan altyd dadelik weer pos en sê dit is jy.
Iewers mis iemand die punt. Internasionaal word ons volkie as die Boere erken en dit is dalk belangrik. Daar is baie definisies wat oor die Boere toegedig is en een wat ek gehoor het, het gesê wanneer hy bid, lyk hy soos al wat ’n miserabele bedelaar.
Ek weet nie waarom dit vir julle belangrik is om nou hare oor die besigheid te kloof nie. Afrikaner volk sal die enigste volk in Afrika wees waar Afrika deel van die volksnaam is. Afrikaans is die enigste taal wat na sy kontinent vernoem is. God het ons hier geplant en die wêreld het ons gedoop. Maak dit van ons iets spesiaals? Ek glo nie.
Sonder God is ons niks en dit is baie belangriker om as kind van God geken te word as om Boer of Afrikaner genoem te word. Ons tyd om as ’n eiesoortige volkie geken te word loop uit. Ons kan binnekort deur gelowiges regoor die wêreld oorstroom word wat ons eiesoortige karakter weereens kan verander.
Mense wat vandag nog hartstogtelik aan ’n gedagte vasklou dat ons iets spesiaals in die wêreld is,is die produk van die ou Nasionale regering se propaganda. Ons is nie sterker as die Engelse nie. Ons is nie slimmer as die Jode nie. Ons is ie witter as die Swede nie. Ons nie meer presies as die Duitsers nie. Ons kon nie eers ons eie voertuie bou soos die Italianers nie. Ons het geen gebou hoër as die Arabiere nie. Ons is ook nie tegnologies so gevorderd soos die Sjinese nie. Ons boer nie eers so groot soos die Suid-Amerikaners nie. Wat het ons om op trots te wees en wat maak ons so anders dat ons oor ’n naam wil debatteer?
Wie weet wat die toekoms vir ons inhou en wat maak dit saak om oor wêreldse name te twis. Kan dit ons iets in die sak bring? Ons enigste hoop is om in ons Vader se guns te wees en ons gaan dit nie regkry deur met mekaar oor wêreldse name te twis of te debatteer nie.
Lukas, jy praat weer bietjie snaaks. Eers sê jy die term Boer is die enigste ding wat aan ons n bestaansreg in Afrika gee en dan maak jy dit weer af as nie belangrik nie. Ek weet nie waarom nie maar glo jy het baie goeie redes daarvoor. Een daarvan kan ek insien. Die tyd is nog nie reg nie.
Dat ons nie spesiaal is nie, hang af van uit watter hoek jy daarna kyk. Ja, ons is niks spesiaal in ons vermoëns nie. Ons is nie hierdie vreeslike vegters, soos daar heuning om ons mond deur die Engelsman gesmeer word nie. Inteendeel, ek haat sulke aanhalings soos deur Montgomery en Doyle gemaak is. Soos jy noem, is ons op ander terreine ook nie iets besonders nie. Dit dan alles sovêr menslike vermoëns aangaan. Maar wanneer dit by die geloof kom, stem ek nie meer saam nie.
Dan is dit ook vir buitelandse besoekers so duidelik dat ons n gelowige volk is. Onsself is in die ding en dit is vir ons niks snaaks nie en kan dit nie sien nie. Maar dit staan uit vir die res van die wêreld. Kyk wat sê die uitruil studente byvoorbeeld. Ons geloof en toepassing van die geloof, is die enkele grootste ding wat hulle opval. In die lande waar hulle vandaan kom is daar nie sprake van nie.
Ek verkondig nie begin n naam oorlog nie. Allermins. Die wat nog Afrikaner genoem wil word, is welkom daartoe. Die wat nog nie verstaan nie, is binne hul goeie reg. Ek gaan nie met hulle baklei nie, ons is vredemakers. Dit is egter ons wat weet, se taak om ons geskiedenis aan mekaar te vertel en te leer. Dit wat vir soveel jare onder die mat ingevee is, moet in die oopte kom, almal moet weet. Ons wat weet moet n voorbeeld stel en nie ons broers wegjaag nie. Slegs soos om soos die kinders van God, wat ons is, op te tree en te leef, sal ons hulle help om die skaamte wat hulle in hul ronddra, te oorkom.
Ek is trots Boer en weier om my van my eie te laat afsien deur die optrede van n klein groep fanatikusse. Jy kry hulle in elke volk en nasie. Verander enige van die ander volke of nasies hul naam, omdat hulle skaam is vir die ongewenste onder hulle?
Boere, word wakker! Jy is uit jou land uit verneuk omdat jy gesê het, wat maak dit saak? Gaan jy toelaat dat jy uit jou God gegewe identiteit ook veneuk word deur die selfde antwoord te gee? Wat maak dit saak?
Tom. Lees my twee plasings saam. Miskien sal jy dan sien. Maar op die oomblik is jy besig om mense weg te stoot wat uiteindelik op hulle eie tyd in die kraal sal of sou kom. En jy maak n foutjie. Ons mense is nie so gelowig as wat jy dink nie. Ek sien dit elke dag. Daar is n redelike getal onder ons wat Bybel lees en wat af en toe kerk toe gaan en wat in God glo. Maar die wat God self glo is bitter min. Dit is die wat in God glo en wat God self nie glo nie. Dit is hulle wat goed wat in God se hand is, namens God wil regstel.
Niemand is ’n strateeg soos wat God is nie. Daar is mense op ander webblaaie en face-boeke wat oor die naam baklei. Miskien het God dit op hulle harte gelê, maar ek kan nie oordeel nie. Maar wat ek weet is dat Afrika ons Boer naam in die wêreld in stand sal hou.
Tom ek hou nie daarvan dat jy sê die Boere moet wakker word nie. God sal Sy kinders self wakker maak. Sy kinders is die wat Hom glo en nie die wat in Hom glo nie. En elke keer wat jy dit op hierdie blad probeer doen, jaag jy mense weg, eerder as om hulle nader te trek.
AKSKA is nie ’n politieke blad nie. AKSKA staan vir Afrika-Kriminele-&-Sosiale-Kode-Analiste. Die gereedskapstuk wat aan ons gegee is om gewelddadige aanslae voor die tyd raak te sien en te voorkom, kan jy wat Tom is, vandag omdat jy toegang tot AKSKA se wêreld het, ook aan die AKSKA ondersoeke sien wat die afgelope tyd gedoen is.
Wanneer jy mense met jou Boer, Boer beroep, wegjaag omdat hulle nie op hierdie stadium kan insien dat die wêreld hulle in elk geval as Boere sien nie, ontneem jy ons ’n geleentheid om die waardevolle werk te doen waarvoor ons geroepe is. En ons werk is nie net om mense weerbaar teen aanvalle te maak nie. Ons werk is hoofsaaklik ook ’n sendingwerk omdat ons mense leer en wys, hoe om God self ook te glo.
As dit wat ek sê teen jou murg indryf, is jy welkom om jou Boer beroep op die Boere webblaaie voort te sit. EK hoop dat die saak nou hiermee afgesluit is.